《谒冯侍御 其二》
宋代·马永卿

珍重吾乡有异人，后来谁可继前尘。久邀乾竺为心友，未许巢由作外臣。

桑梓荒残俱动念，衣冠零落合相亲。白□碧竹龙华路，茅屋三间愿卜邻。

作者简介：扬州人，字大年，一作名大年，字永卿。徽宗大观三年进士。为永城主簿，时刘安世谪亳州，寓居是县，因求教，遂从学二十六年。历官江都丞、淅川令、夏县令。高宗绍兴间追录安世语为《元城语录》。又有《懒真子》。